一向都好鍾意食四川辣野嘅我終於比我係屋企附近搵到一間幾正宗嘅四川菜啦，呢間麻辣魚館最出名就係佢嘅水煮魚，而且仲可以揀辣度，我通常都揀小辣，但都已經好惹味啦哈哈。水煮魚用嘅係生魚片，而且係重點係冇，骨，架！ ！！啱晒我呢啲咁懶嘅人哈哈。i多碗白飯，一啖魚肉一啖白飯好正啊。唔好睇個煲咁多辣椒，其實唔算好辣，已經調校到適合香港人嘅口味，而且保留四川風味。講返份量先，呢個魚煲嘅份量已經足夠二人食用，而且下面有少量芽菜同薯粉。